Allah About His Creation
قرآن میں اللہ نے کسی مخلوق کی تحقیر نہیں کی وہ اپنی بنائی مخلوق کی تحقیر کیوں کرے گا۔ مکھی اور مچھر کے چھوٹے پن کی بات مشرکین کی طرف سے کئی گئی ہے کہ خدا کیوں ان کی مثالیں بیان کرتا ہے اس کے جواب میں اللہ نے تو یہ کہا ہے کہ خدا تو ان کی مثالیں بیان کرے گا اور اس سے نہیں شرمائے گا۔ چاہے کوئی جانور ان سے بھی چھوٹا ہو۔ تو یہ تو خدا کی طرف سے ان کی اہمیت بیان کی گئی ہے نہ تحقیر۔ سؤر کو حرام قرار دینے کی وجہ اس کی مذمت نہیں، بلکہ یہ اشتباہ ہے کہ وہ بکری کی نوع سے ہوکر بھی درندوں کی طرح گوشت بھی کھاتا ہے اور بکری کی طرح گھاس بھی۔ اب اسے درندہ سمجھ کر حرام سمجھا جائے یا بکری کی طرح حلال۔ اس کنفیوزن کو دور کرنے کے لیے اللہ نے بتایا کہ اسے درندہ سمجھا جائے۔ درندہ تو شیر بھی ہے اور وہ حرام بھی۔ تو کیا یہ اس کی مذمت ہے کہ وہ حرام ہے؟